# Die Hand mit auffgereckten dreyen schwartzen Fingern / bedeutet den falschen Eyd

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Die Hand mit auffgereckten dreyen schwartzen Fingern / bedeutet den falschen Eyd |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | |
| Erscheinungsdatum: | 1579 |
| Verlag: | Vorlage:none |
| Drucker: | {{{DRUCKER}}} |
| Erscheinungsort: | Wien |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scan auf Commons |
| Kurzbeschreibung: | |
| Warnung vor dem Meineid ||
| Artikel in der Wikipedia ||
| Eintrag in der GND: {{{GND}}} ||
| Bild ||
| Werli meineid 1579.jpg ||
| Bearbeitungsstand ||
| korrigiert ||
| Dieser Text wurde anhand der angegebenen Quelle einmal Korrektur gelesen. Die Schreibweise sollte dem Originaltext folgen. Es ist noch ein weiterer Korrekturdurchgang nötig. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* Editionsrichtlinien:
* Als Grundlage dienen die Wikisource:Editionsrichtlinien
* Die Wiedergabe folgt in der Schreibweise der Vorlage.
* Abkürzungen sind aufgelöst.
* Überschriebene e über den Vokalen a, o und u werden als moderne Umlaute transkribiert.
Ein Warhaffte vnd erschröckliche Newe Zeyt-
tung / von einem falschen Eyd / welcher zu Breßburck im Vngerlandt / den 24. tag Septembris / im
1579. Jar / von einem Messerschmid / vmb vier Gulden halber ist geschworen worden / wie
in Gott gestrafft hat / Denn als baldt er geschworen / ist im die halbe Hand schwartz
blieben / vnd am dritten Tag hernach gestorben. Allen frommen Chri-
sten zu einem Exempel fürgestellet.
Die Hand mit auffgereckten dreyen schwartzen Fingern / bedeut den falschen Eyd. :
| EIN jeglich Mensch / das ein Eyd schweren wil / der sol auffheben drey finger. Bey dem ersten Finger / das ist der Daumb / ist zuuerstehen GOTT der VATTER. Bey dem dritten Finger / GOTT der heilige Geist. Die andern zwen Finger in der Hand neiget er vnter sich. Der ein vntersich geneiget Finger / bedeut die Christlich Seel / als sie verborgen ist vnter der Menschheit. Vnnd der fünffte / ist der klein finger / bedeut den Leib / als der Leib klein ist / zu schetzen gegen der Seel. Aber bey der gantzen Hand / wirdt bedeut / einn Gott vnd ein Schöpffer / der den Menschen vnnd alle Creatur im Himmel vnd auff Erden erschaffen hat. | aller Heiligen / Vnnd ich sol auch beraubt werden / der begierlichen anschawung des Angesichts / vnsers lieben HERREN JESV CHRISTI / immer vnd Ewiglichen. Gedenck O Mensch / wie ein grawsam Vrtheil du vber dich selber sprichst / vnd besinn dich vor gar wol. Darbey mag auch ein jeglich fromm Christlich hertz wol mercken / was der falsch Eyd auff im tregt / vnnd wie der Mensch Gottes des Allmechtigen / durch den falschen Eyd beraubet / vnd verlorn ist. Daruor sich nu ein jeder Christenmensch hüten sol / bey verlierung seiner Seelen seligkeit. Auch ist leider jetzund / Gott Erbarms / eine böse gewonheit / zu diser zeit / die den Menschen vnglückhafft macht / beide an Leib vnd Seel / Denn schier weder in schimpff oder ernst nichts kan geredt |
| Welcher Mensch nun so vermessen / vnnd im selber so feind ist / daß er ein falschen Eyd schweret / derselb schweret in solcher weiß / als so er sprech: Als ich falsch schwere / also bit ich GOTT den VATTER / GOTT den SON / GOTT den heiligen GEIST / vnd die gantze heilige Dreyfaltigkeit / daß Ich außgeschlossen / vnnd außgesondert werde / auß der Gemein vnnd gutheit / der heiligen Christenheit / daß mir dieselbige gutheit sey ein fluch meins Leibs vnd Bluts / vnd der Seel. Zu dem andern / Der Meineydige Mensch schweret / als ob er sprech: Als ich falsch schwere / also helff mir GOTT der VATTER / GOTT der SON / GOTT der heilig GEIST / daß mir die nimmer zu hilff vnd trost kommen / zu der zeyt / so sich der Leib vnnd die Seel von einander scheyden werden. Zu dem dritten / der so falsch schweret / der redt als ob er sprech: Als ich heut falsch schwere / also bitte GOte den VATTER / GOTT den SON / GOTT den heiligen GEIST / vnnd den kostbarn Fronleichnam vnsers liebin HERREN JESU CHRISTI / daß sein grundlose Barmhertzigkeit / vnd sein vnschuldigkeit / sein heiliger schweiß / sein bitterkeit / angst vnd not / vnd sein strenger harter Todt / auch vnschuldige Marter / an mir armen Sünder gantz vnnd gar entzogen vnd verloren werden. Zu dem vierdten / der so falsch schweret / der redt / als ob er sprech: Als ich heut falsch schwere / also sol mein Seel / die bedeut wirdt bey dem vierdten Finger / vnnd mein Leib / der da bedeut wirdt bey dem fünfften Finger / mit einander verdampt werden / an dem Jüngsten Gericht / So ich Mayneydender elender Mensch stehen werd vor dem strengen Richter / dem nichts verborgen ist / sol außgetilget vnd abgescheiden werden / von der Gemeinschafft | werden / man braucht vnnützlich den Namen Gottes / auff solche weiß: Als helff mir Gott. Bey dem waren Gott. Bey Gott es ist war. Auff mein Eyd / vnd dergleichen. Dardurch sich der Mensch auch höchlich vergehet / als hette er am offnen Rechten geschworen / so er auß böser gewonheit schweret / Wann böse gewonheit / beschweret auch die Sünd. Bonauen. dicit: Mensch wilt ewiglich leben bey Gott /  So fürcht jn vnd halt sein Gebot. Wilt du haß vnd anfechtung vberwinden /  So hüt du dich auff diser Erd vor Todssünden. Chrisosto. dicit: Mensch laß dir auff Erden nichts so lieb sein /  Daß du vergessest Gott deß HErren dein. Betracht täglich sein Marter vnd Leyden /  So wil er dich ewiglich nicht meiden. Hieroni. dicit: Mensch sündig nit auff Gottes Barmhertzigkeit /  Laß dir deines Nechsten Trübsal sein leid. Betracht diß zergenglich leben in disem Elend /  Vnd spar die guten werck nicht biß an dein End. Augustinus dicit: Es ist kein erschröcklicher Ding /  Denn daß sich der Mensch wigt so ring. Daß er nicht von sein Sünden lat /  Vnd doch in gfahr seins lebens staht. |